Hei! Jeg har gjort noe gale sann somå vist meg naken på omegle osv men tingen er at det. har jeg sluttet med og vil aldri gjøre jeg var dum og naiv. Jeg har altså planer om å søke medisin og kan faktisk komme inn men i det siste er jeg redd at den feilen jeg har gjort vil hjemsøke meg for resten av livet sann som at noen jeg kjenner, venner, kolleger, familie finner bilde av meg eller at vedkommene fra omegle kan kontakte meg senere i livet og true meg. Har aldri gitt noe personlig informajon så lurer på kan vedkommene finne meg nå eller senere i livet? Og hvordan gir jeg slipp på det vonde og fokusere på skolen? vil denne feilen ødlegge livet mitt?????
Når du er på webcam med andre, risikerer du alltid at den andre personen tar skjermbilder/video-opptak. Selv om det ikke skjer så ofte, er det en risiko man alltid løper.
Dersom du ikke har oppgitt noen informasjon som gjør det mulig for dem å finne ut hvem du er, og de ikke kjenner deg fra før, se sannsynligheten veldig liten for at det noensinne vil kunne knyttes til deg, selv om det skulle bli lagt ut.
For å være på den sikre siden kan du bruke Google og søke på ditt eget navn. Google tråler gjennom alle nettsider som er åpent tilgjengelige på nettet, finner du ikke noe på den måten, er sjansen liten for at det finnes noe i det hele tatt som gjør det mulig å knytte eventuelle slike bilder til deg.
Alle mennesker har gjort saker og ting de vil tenke er uheldig i etterkant. Da er det normalt å kjenne på en skamfølelse. Heldigvis avtar skamfølelsen etter hvert. Huska at det finnes mange unge i samme situasjon som deg og at dette mest sannsynlig kommer til å gå bra.
For at du skal få det raskere bedre med deg selv, vil jeg råde deg til å snakke med noen f.eks helsesøster på skolen, eller en annen person som du stoler på.
Eventuelt kan du bruke chatten til klinikken Sex og samfunn. Chatten er anonym, gratis og der jobber det helsepersonell som kan mye om dette med bildedeling på nett.